
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 5320 0) 

Κήρυξη αναδασωτέας έκτασης 1,377 στρεμ. στη θέση 
Πλάση της κοινότητας Ιρίων Νομού Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 


ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: 

α) Του άρθρου 41 παρ. 1 ,β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Τη ΔΥ/12.11.1993 πρόταση του δασοπόνου Αλ. Πα- 
παζαφειρόπουλου, με την οποία προτείνεται η κήρυξη της 
έκτασης που αναφέρεται στο θέμα ως αναδασωτέας, 
αποφασίζουμε: 

Κηρύσσουμε αναδασωτέα με σκοπό την επαναδημιουρ- 
γία της δασικής βλάστησης που καταστράφηκε λόγω πυρ¬ 
καγιάς στις 3.10.1993, τη δημόσια δασική έκταση εμβά- 
δοϋ χιλίων τριακοσίων εβδομήντα επτά τετραγ. μέτρων 
(1,377 στρεμ.), που βρίσκεται στη θέση Πλάση της Κοινό¬ 
τητας Ιρίων και προσδιορίζεται από τα στοιχεία 1, 2,3,4, 
5, 6, 1 στο τοπογραφικό διάγραμμα με κλίμακα 1:1000 
που συνέταξε ο Δασοπόνος Αλέξανδρος Παπαζαφειρό- 
πουλος και έχει όρια: 

Ανατολικά: Με δημόσια δασική έκταση, 

Δυτικά: Με δημόσια δασική έκταση, 

Βόρεια: Με αγρό, 

Νότια: Με δημόσια δασική έκταση, 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 3 Δεκεμβρίου 1993 
Ο Νομάρχης 

ΓΕΩΡΓΙΟΣ ΑΠΟΣΤΟΛΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης ακινήτου που 
έχει χαρακτηρισθεΐ ως διατηρητέο και βρίσκεται εντός 
του ρυμοτομικού σχεδίου του Δήμου Μυτιλήνης (Ν. Λέ¬ 
σβου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόιμη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν. 880/1979» (Α' 138) όπως τροποποι¬ 
ήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154), όπως τροποποιήθηκε με το υπ’ 
αριθμόν 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ') του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την από 1.3.1991 αίτηση της Ευαγγελίας Γρηγορίου 
καθώς και την από 25.6.1992 αίτηση των Ευαγγελίας 
Γ ρηγορίου, Μαρίας Γ ρηγορίου και Ασημάκη Γ ρηγορίου δια 
του πληρεξουσίου των δικηγόρου Βασίλη Δωδοβίνη. 

6. Την 3057/1992 πράξη συναίνεσης ενώπιον της συμ¬ 
βολαιογράφου Μυτιλήνης Άννας Χατζηδουμάνη - Τζανέ- 
του, των Ευαγγελίας χήρας Βασιλείου Γρηγορίου, Μαρίας 
θυγατέρας Βασιλείου Γρηγορίου και Ασημάκη Γρηγορίου 
του Βασιλείου και της Ευαγγελίας, αποκλειστικών κυρίων 
του παρακάτω περιγραφομένου ακινήτου. 

7. Την κατόπιν αυτοψίας του υπαλλήλου Δ. Κονταξή, 
επιβεβαίωση των εμπλεκομένων στον υπολογισμό του με- 
ταφερόμενου συντελεστή δόμησης στοιχείων του ακινή¬ 
του που βρίσκεται εντός του ρυμοτομικού σχεδίου του Δή¬ 
μου Μυτιλήνης (Ν. Λέσβου) και ειδικότερα επί της οδού Π. 
Βοστάνη αριθ. 24. 

8. Την 581/συν. 43η/4.10.1991 γνωμοδότηση του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

9. Την 34236/23.8.1993 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης με πρόταση 
του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης ακι¬ 


νήτου (βαρυνομένου) που έχει χαρακτηρισθεί ως διατηρη¬ 
τέο με το από 21.9.1979 Π.Δ/γμα (Δ' 537) και βρίσκεται 
εντός του ρυμοτομικού σχεδίου του Δήμου Μυτιλήνης (Ν. 
Λέσβου) και ειδικότερα επί της οδού Π. Βοστάνη αριθ. 24 
και του οποίου την αποκλειστική κυριότητα έχουν οι παρα¬ 
πάνω συναινούντες στη μεταφορά του συντελεστή δόμη¬ 
σης: 

1. Ευαγγελία χήρα Βασιλείου Γ ρηγορίου, το γένος Κων¬ 
σταντίνου και Κοραλίας Σταθοποϋλου. 

2. Μαρία σύζυγος Καρόλου Ρόμπερτ Βάγκνερ, το γένος 
Βασιλείου Γ ρηγορίου και 

3. Ασημάκης Γρηγορίου του Βασιλείου και της Ευαγγε¬ 
λίας, όπως το βαρυνόμενο ακίνητο φαίνεται με στοιχεία 
Μ, Ν, Ξ, Ο, Π, Ρ, Σ, Τ, Υ, Μ, στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 105324/1993 πράξη του και που αντίτυπό του σε φω- 
τοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν οικοπέδου για το οποίο υφίσταται δικαίωμα 
μεταφοράς συντελεστή δόμησης: 1.607,02 τ.μ. 

β. Ποσοστό κάλυψης: 40%. 

γ. Συντελεστής δόμησης: 0,8. 

δ. Δομήσιμες επιφάνειες που αντιστοιχούν σ’ αυτό εί¬ 
ναι: 1.607,02 τ.μ. χ 0,8 = 1.285,61 τ.μ. 

ε. Δομημένη επιφάνεια: 495,19 τ.μ. 

στ. Μεταφερόμενη δομήσιμη επιφάνεια: 1.285,61 τ.μ. 
- 495,19 τ.μ. = 790,42 τ.μ. ήτοι (308,14 τ.μ. από ισόγειο 
και 482,28 τ.μ. από ορόφους). 

Άρθρο 2 

Εγκρίνεται η χορήγηση τίτλου μεταφοράς συντελεστή 
δόμησης στο όνομα των Ευαγγελίας χήρας Βασιλείου 
Γ ρηγορίου, Μαρίας συζύγου Καρόλου Ρόμπερτ Βάγκνερ 
και Ασημάκη Γρηγορίου για εμβαδόν 790,42 τ.μ. ήτοι 
(308,14 τ.μ. από ισόγειο και 482,28 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 3 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 


16060 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 










ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


16061 











16062 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 4979 (3) 

Τροποποίηση ρυμοτομικού σχεδίου πόλεως Άρτας στην 

οδό Κ. Παλαιολόγου, μεταξύ των Ο.Τ. 83α και 85, Ν. 

Άρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Το Π.Δ. 183 (ΦΕΚ 70Α75.6.86) «περί μεταβιβάσεως 
αρμοδιοτήτων στους Νομάρχες κ.λπ.». 

5. Το εγκεκριμένο ρυμοτομικό σχέδιο πόλεως Άρτας. 

6. Την αρ. 121 /93 απόφαση του Δημοτικού Συμβουλίου 


Άρτας και άλα τα δικαιολογητικά που τη συνοδεύουν. 

7. Την αρ. 3345/17.9.93 εισήγηση του Τ.Π. - Π.Ε. Ν. 
Άρτας προς το Συμβούλιο ΧΟΠ Ν. Άρτας. 

8. Την με αριθμό πρακτικού 4 (θέμα Ιο) ομόφωνη γνω¬ 
μοδότηση του Συμβουλίου ΧΟΠ Ν. Άρτας της 23.9.93, 
αποφασίζουμε: 

Εγκρίνουμε την τροποποίηση του ρυμοτομικού σχεδίου 
πόλεως Άρτας στην οδό Κ. Παλαιολόγου μεταξύ των Ο.Τ. 
85 και 83α με μετατόπιση της οικοδομικής γραμμής, όπως 
φαίνεται χρωματισμένη με κόκκινη γραμμή στο τοπογρα- 
φΐκό διάγραμμα που συντάχθηκε από τη ΤΥΔ Άρτας και 
συνοδεύει την παρούσα. 

Από τις διατάξεις της απόφασης αυτής δεν προκαλεΐται 
δαπάνη εις βάρος του Δήμου Άρτας. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Άρτα, 13 Δεκεμβρίου 1993 

Ο Νομάρχης 
ΣΠΥΡ. ΤΥΡΟΔΗΜΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριβ. 4976 ™ 

Τροποποίηση ρυμοτομικού σχεδίου διανομής οικισμού 

Ανέζας, Ν. Άρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν, με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Το από 2.4.85 Π.Δ. «περί μεταβίβασης αρμοδιοτήτων 
στους Νομάρχες κ.λπ.». 

5. Το εγκεκριμένο σχέδιο διανομής οικισμού Ανέζας Ν. 
Άρτας. 

6. Την παρ. 5. του άρθρου 38 του Ν. 1337/83. 

7. Την αρ. 55/93 απόφαση του Κ.Σ. Ανέζας και όλα τα 


δικαιολογητικά που τη συνοδεύουν. 

8. Την αρ. 2573/17.9.93 εισήγηση του Τ.Π. - Π.Ε. Ν. 
Άρτας προς το ΣΧΟΠ Ν. Άρτας. 

9. Την με αριθμό πρακτικού 4 (θέμα 3ο) ομόφωνη γνω¬ 
μοδότηση του Συμβουλίου ΧΟΠ Ν. Άρτας της 23.9.93, 
αποφασίζουμε: 

Εγκρίνουμε την τροποποίηση του ρυμοτομικού σχεδίου 
διανομής οικισμού Ανέζας με τη δημιουργία νέας κοινοτι¬ 
κής οδού στο κληροτεμάχιο 217, προέκταση υπάρχουσας 
στο σχέδιο κοινοτικής οδού, όπως φαίνεται χρωματισμένη 
με κόκκινη γραμμή στο τοπογραφικό διάγραμμα του Τε¬ 
χνολόγου Πολ. Μηχανικού Δημ. Ρίζου, που συνοδεύει την 
παρούσα. 

Από τις διατάξεις της απόφασης αυτής δεν προκαλείται 
δαπάνη εις βάρος της Κοινότητας Ανέζας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 13 Δεκεμβρίου 1993 

Ο Νομάρχης 
ΣΠΥΡ. ΤΥΡΟΔΗΜΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







